JohanHeinsen/ENO huggingface dataset:
Lolland-Falsters Stifts-Tidende, 1839-11-05
Schweitz. Skjøndt ingen Uroligheder have fundet Sted siden de Radicale ved Revolutionen i September bleve fratagne Herredømmet i Zürick, saa frygter man dog endnu stedse at Roligheden ikke vil være af lang Varighed, thi, som saa mange Steder i Europa, staae 2 Partier fjendtlige mod hinanden, nemlig det aristoratiske og det demodratiske. Det første Parti har vel ved Hjælp af det saakaldte burgdorfske Partie, der for største Deelen bestaaer af velhavende Bønder fra Emmenthal, havt overhaand, men der er ingen Grund til at troe, at disse sidste ville lade dem blive i Besiddelse af Overherredømmet og derfor er alt en Kamp begyndt mellem dem, men da denne imidlertid endnu føres i det Skjulte, lader der sig kun meget lidt sige om den.
Lolland-Falsters Stifts-Tidende, 1839-11-05
Tydskland. Til de politiske Stridigheder, forene sig nu og de religiøse, i det nemlig de protestantiske Geistlige klage over de Bestemmelser den katholske Clerus har fattet med Hensyn til de blandede Ægteskaber. Jmidlertid vil det vel gaae med disse ligesom med de, der i denne Anledning ere udbrudte i Preussen, nemlig man vil søge at trækkeTiden hen, og vaage over Vedligeholdelsen af den saa meget yndede Status quo. Forbundsdagen i Frankfurt har i denne Tid udgivet en vidtløftig Brochure og de politiske Umtribe, som have fundet Sted i Tydskland siden 1815, og har derved leveret et godt Bidrag til Historien om det end maa benyttes med megen Varsomhed.
Lolland-Falsters Stifts-Tidende, 1839-11-05
Rusland. Den af de franske Blade oftomtalte Sammensværgelse i General Geimars Corps, synes at være begrundet i noget mere end tomme Rygter, thi den omtales nu og i Efterretninger fra Breslau og Rusland. Fra det sidste Sted hedder det vel, at Undersøgelserne viste, at der ikke havde været nogen Sammensværgelse, men de pludselige Troppeforflyttelser lade dog formode, at noget har været i Gjære. Efter hvad de franske Blade fortælle, skal det have været de sammensvorne Officerers Hensigt at bemægtige sig Fæstningen Warschau, og naar Polen var bragt til Opstand, da at marschere mod St. Petersborg. En polsk Officeer, som man vilde vinde for Planen, skal have forraadt den for Keiseren, hvoraf et fransk Blad troer at kunne slutte, at der maa herske et dybt Had mellem Russerne og Polakkerne, da disse end ikke ville benytte sig af hines Hjælp for at opnaae den saa meget ønskede Frihed.
Lolland-Falsters Stifts-Tidende, 1839-11-05
Tyrkiet. Det franske Blad Sud giver følgende Fremstilling af de nuværende Forhold i Orienten: Den politiske Verden i Constantinopel beskjæftiger sig endnu stedse med Admiral Roussins Tilbagekaldelse, og de diplomatiske Underhandlinger opsættes indtil den nye franske Gesandt, Grev Pontois, ankommer. Jmidlertid nærmer den Tid sig, da den engelske franske Flaade ikke kan blive paa dens nuværende Station, og da der ikke er Udsigt til, at Dardanellerne ville blive aabnede for dem, har den franske Admiral besluttet at overvintre ved Mytilene, og Admiral Stopford mellem Lemos og Poros. J Constantinopel troede man forøvrigt at Sultanen og Vicekongen letteligen vilde blive enige, naar man overlod det til dem selv at underhandle med hinanden, men at de europæiske Magter hindrede dette. Efter denne Fremstilling kan man ikke saa snart vente nogen Afgjørelse, og efter en anden Efterretning venter og enhver, at først det kommende Aar vil bringe den længe ventede Opløsning. Jbrahim Pascha er bleven vred paa Soliman Pascha (Oberst Selves) og har frataget ham Commanden over de ham betroede Tropper. Den ægyptiske Armee har derved mistet en af dens bedste Officerer, og Grunden hertil skal ene være, at Jbrahim er bleven fortørnet over at de europæiske Blade, have fremstillet Soliman, som den egentlige Seierherre ved Nisib.
Lolland-Falsters Stifts-Tidende, 1839-11-05
Fædrelandet. I Anledning af at Jndvaanerne i Heide til Regjeringen har indgivet et Andragende om en forbedret Jndretning ved Fængslerne, har Kjøbenhavnsposten efter Kieler Correspbl. meddeelt, en Skrivelse, hvori den collegiale Bestyrelse omtales. Kan man end ikke nægte, at Forfatteren tegner med temmelig stærke Farver, maae man dog indrømme at det billede han giver af Collegierne er ret træffende. Saaledes hedder det f. Ex. et Sted: Collegiet derimod giver sig Tid, saameget det vil; Acterne dynge sig op, saa at det er umuligt at forarbeide Alt; den Nødvendighed, at mange, ofte de vigtigste Sager, maae blive liggende, bliver næsten som en Lov i Verdensordenen anerkjendt og hundrede Gange citeret; alligevel voxer Overbeviisningen og Collegiets Jnfalibilitet hos ethvert Medlem med ethvert Aar af hans Embedsførelse, netop fordi Erfaringen lærer, at for Supplicanten er ingen Frelse at finde udenfor Collegiet; men da den udelukkende Jagttagelse af visse Former er det eneste Middel til nogenlunde at finde Rede i Actyngernes Pulterkammer, saa bliver den Mening urokkelig, at den formelle Ret ikke alene for Øieblikket er den høieste, men ogsaa virkeligen for alle Tider den eneste, den sande, og paa et andet Sted, hvor de mange kongelige befalinger til Collegierne omtales, siger Forfatteren, men Følgen deraf har ingenlunde svaret til Folkets Forventninger, fordi den soveraine Villies Kraft i Collegiernes Almægtighed har fundet en større Hindring end nogensinde en fyrstelig villie har fundet i de tydske Stænderforsamlingers Forhandlinger.
Lolland-Falsters Stifts-Tidende, 1839-11-05
J Kjøbenhavns Morgenblad fortælles, at der i den jydske By Horsens har i sidste Sommer tildraget sig følgende Curiosum: Et omreisende Skuespillerselskab havde opslaaet sin Bolig der og gav en Aften Capriciosa. Jndtil Midten af anden Act gik Alting meget godt. Men just som der, midt i Scenen paa Rosenlund, skal synges, savnes Musiken. Der var nemlig ankommet en høi Person til Byen, for at inspicere den der garnisonerende Afdeling af Prinds Ferdinands Dragonregiment, og da Esqvadronens Trompetere assisterede i Orchesteret ved den nævnte Forestilling, maatte man sende Bud efter dem. Disse bleve naturligviis hede om Ørene, men eftersom Kongens Tjeneste gaaer for Guds Tjeneste torde man, i Analogie hermed, heller ikke antage, at Kongens Tjeneste torde tilsidesættes for Thalias, og Orchesteret smurte derfor Haser, for muligen et andet Sted igjen at blæse til Retirade for Andre. Skuespillerne, der skulde synge, søgte en Tidlang med megen Aandsnærværelse at udhale Tiden, haabende at de pludselig forsvundne Musici vilde indfinde sig igjen, men endelig blev man nødt til at synge uden Accompagnement. Først imod Slutningen af Forestillingen, da Tjenesten ikke længere udkrævede deres Nærværelse, kunde det forjagede Orchester vende tilbage. til det forladte Musernes Tempel, og kom netop endnu tidsnok for at Forestillingen kunde slutte i sin hele Glorie.
Lolland-Falsters Stifts-Tidende, 1839-11-05
Blandt Tidens mange Tegn paa en opvaagnende Folkeaand er ogsaa det, at Landsbyen Stan trups Beboere have forenet sig om, til fælleds Gavn og Bedste, at oprette en Læseforening, hvori der skal holdes saadanne Blade og Skrifter, som indeholde en nyttig og belærende Læsning. Skolelæreren, Hr. Berring er valgt til Foreningens Formand. Engang ugentlig vil man samles i Skolen, hvor Formanden da forelæser saadanne Skrifter og Blade, hvis Jndhold gaaer ud paa: at luttre og rense Begreberne, bibringe Forstanden mere Lys og bedre Opfatningsevne, vække Almeenaand og Borgersind, ledsaget med oplysende og forklarende Bemærkninger. Foreningen er begyndt sidstl. 1ste October. (Aarh. Av.)
Lolland-Falsters Stifts-Tidende, 1839-11-05
Ligesom Kobbermarkerne nu ere under Jndløsning, saaledes har Nationalbankens Bestyrelse og fundet det tilraadeligt at inddrage de øvrige Rigsbanktegn, hvis cirkulerende Masse andrager lidt over halvfjerde Tønde Guld. Bankens Fortjeneste i det forløbne Regnskabsaar har været 6 Tønder Guld, og den eier nu 5 Millioner, 190,820 Rbd.
Lolland-Falsters Stifts-Tidende, 1839-11-05
Af Bankens Laan 1820 resterer uindfriet 22 Tdr. Guld. Af den til Bankens Grundfond hørende Hæftelses-Capital er tilbage noget over halvtredie Million. (Coll. Tid.)
Lolland-Falsters Stifts-Tidende, 1839-11-05
Af en Oversigt over Bankcontoiret i Aarhuus, dets Virksomhed i Bankaaret 1 Juli 1838 til 30 Juni 1839, erfares, at Contoiret har disconteret Vexler, trukne paa Kjøbenhavn, til et Beløb af 541,609 Rbd. og af indenbyes Vexler 286,615 Rbd. Af Bancovexler har Contoiret kjøbt eller disconteret en Sum af 921,191 Mk. Hamb. Banco, af hvilke Vexler igjen er afbenyttet en Sum af 392,000 Rbd. Beløbet af samtlige Udlaan udgjorde ved Slutningen af Bankaaret 55 directe og 128 indirecte Laan, i Alt 923,702 Rbd.
Lolland-Falsters Stifts-Tidende, 1839-11-05
Madame Klatt foreviser i disse Dage i Haderslev en Elephant, som er paa Reisen til Kjøbenhavn. Den er halvsjette Alen høi, og meget vel afrettet. Den fortærer daglig 150 Pd. Ho, 40 Pd. Brød, en Skjeppe Hvedeklid eller Gulerødder, samt 13 a 14 Spande Vand.
Lolland-Falsters Stifts-Tidende, 1839-11-05
Eftersom flere danske Kjøbstæder hedder det i Helsingørs Avis – nu i de senere Aar have saagodtsom ganske skilt sig ved to slemme Skikke: Nytaarstiggeriet og Bryllups-Jlluminationer, saa var det maaskee paa Tiden at tænke paa Afskaffelsen af en tredie Uskik, nemlig: Faddergaver.
Lolland-Falsters Stifts-Tidende, 1839-11-05
Skibskapitain Ludvig Meyn i Flensborg har af Hs. Svensk Norske Majestæt faaet en Sølvpokal fordi han forrige Aar havde reddet Mandskabet paa det strandede Skib Fortuna, som førtes af den norske Marinelieutnant Hetting.
Lolland-Falsters Stifts-Tidende, 1839-11-05
J Fyensposten af 30te f. M. læses en meget interessant anthentisk Notice om en dansk Mand, ved Navn Rüdiger, der, i Egenskab af Oberstlieutenant i den russiske Armee, under General Diebitsch Sabalkansky deeltog i Russernes seneste seirrige Feldttog mod Tyrkiet, Laurits Buch Rüdiger siges der – er født 1788 i Randers, hvor hans Fader var Stadsmusicus. Efter Faderens Død flyttede hans Moder til Viborg, hvis lærde Skole vor Rüdiger freqventerede. Han var alt moden til at demitteres, da hans Tilbøielighed til Krigsstanden rev ham bort fra Minervas Tempel. Han gik ind under Landeværnet og blev Lieutenant ved Artilleriet. Han bivaanede Slagene ved Born howed og Sehested. 1812 blev han Ridder af Dannebrog. Efter Fredslutningen 1814 tog han sin Afsked fra dansk Tjeneste og drog samme Aar med General Benningson fra Hamborg til Rusland, hvor han strax blev ansat i Armeen. Han avancerede hurtigt og giftede sig 1816 med General Lamberts Søsterdatter, en Comtesse, med hvem han erholdt betydelig Medgift. Ved Keiser Nicolais Kronning blev han ophøiet til Baron. Hans her i Odense boende Moder, Enke-Pastorinde Thorup, har nu, efter flere Aars Forløb, i disse Dage modtaget en Skrivelse, hvori hendes Søn, fornævnte Baron v. Rüdiger, meddeler fuldstændig Underretning om sin Stilling. Af denne Skrivelse sees, at han i 1830 udtraadte af den active Tjeneste, forat overtage Bestyrelsen af sin Svigermoders Godser. Han fører nu et meget lykkeligt Familieliv paa sit Gods Catrinovka ved Alexandria i Gouvernementet Cherson.
Lolland-Falsters Stifts-Tidende, 1839-11-05
Kammerraad H. T. Hellesen bekjendtgjør i den berlingske Tidende: at da den, ifølge Jndbydelse til Eiendomsbesidderne i Danmark om at indtræde som Medlemmer i en Creditforening, tegnede Sum har viist sig utilstrækkelig, saa seer den projecterede Forening ikke sig istand til at constituere sig.
Lolland-Falsters Stifts-Tidende, 1839-11-05
J Berl. Tid, læses følgende Efterlysning: Af Mangel paa Bekjendtskab vælger jeg gjennem de offentlige Blade at forespørge, om den Dame endnu lever og skulde tilhændekomme dette, som Aaret 1819, formodentlig dengang kun 12 Aar, paa Fredensborg mødte en Malerdreng, som hun tiltalte, og som muligen kjendte hans Forældre, hvis Ophold han er uvidende om, bedes om, ifald hun derom har nogen Kundskab, da at give mig Underretning desangaaende i en Skrivelse til Skanderborg, hvor jeg nu er Malermester. Johan Christian Lundgaard, født den 28 Septbr. paa Fødselstiftelsen i Kjøbenhavn.
Lolland-Falsters Stifts-Tidende, 1839-11-05
Skibs- og Handelsefterretninger. Af de paa Skagen strandede amerikanske Skibe John Marshals og Oronocos Ladninger er, efter indløben Efterretning, indtil den 26 October bjerget: 873 Stkr. grovt Lærred, 699 dito fiin dito, 7,155 dito Dreiler, 124 dito Seil, Ravn- og Flamdug, 1000 Stkr. Jern, hvilket alt bliver bortsolgt ved Auction den 18de November, tilligemed hvad der fremdeles bjerges. – Beretningerne og Fiskeriet i Davisstrædet naae til den 27de Septbr., og lyde bestandigt meget slet, da kun faa Skibe havde fanget mere end 3 Fisk. De fleste Fisk vare dræbte med HarpunKanoner, hvilke især for denne Aarstid have viist sig som en Forbedring. – Storeheddinge den 29de October. Den 26de dennes opdagedes fra Stranden en Gjenstand drivende i Søen, Miil fra Land imellem Rødvig Skandse og Høirup Kirke. Af nogle Baade, som begave sig ud til den, befandtes den at være Vraget af Bagbordsiden af et næsten nyt Todæks Skib bestaaende af endeel Bundstokke og Oplændere med Dæks= og Mellembæks=Knæer, det agterste Lønningsstykke, m., alt uden Navn eller Mærke. – Vraget er ført i Land ved Rød vig Skandse. - Læsøe den 24de October. Natten til den 19de dennes grundstødte sydligt for Øen Briggen AnninNielsiner, P. C. Jacobsen, af Svendborg, fra Kallundborg bestemt til London med Byg. Efterat have kastet 2 a 300 Tdr. Byg overbord, og siden i Baade herfra Øen udlosset c. 67 Tdr., blev Briggen flot igjen og fortsatte Reisen. Af det udkastede Byg der til Dato opfisket og bjerget 92 1/2 Tde. Landon den 25de October. Veiret har i den senere Tid været meget skjønt, og i England og Skotland maa Høsten nu ansees for endt, hvorimod det lader til at i Jrland meget endnu staaer ude. - Hamborg den 29de October. Kjøbelysten, for Hvede har tabt sig betydeligt; og der maatte vel en anseelig Daling til atter at vække større Kjøbelyst, eftersom det engelske Marked, paa Grund af den stigende Told, vil forblive lukket i længere Tid. Gammel Rug ved ringe Tilførsel, let afsættelig fra Lageret til de forrige Priser; ny en mindre søgt, og kan noteres 8288 Rbd. Cour. – Byg in loco flauere, især ringere Vare; 88-100 Pd. Oderbr. solgt: til 81 1/2 Rd.; al Danmark er senest solgt, og kan endnu faaes 108-110 Pd. Vare, strax at udskibe, til 6 Mk. - 6 Mk. 8 s., pr. Foraaret til 5 Mk. 14 s. Bco. - God Havre holder sig godt, ringere stille. – Bønner sin loed let afsættelige til 8890 Rbd. - Erter uforandrede. – Rapssæd noget fastere, al Holsteens Vestkystner solgt til 100 Rd. Bco. – Fiint middel Smør var temmeligt stærkt spurgt i de sidste 8 Dage, isætil Forsendelse til Portugal, ogsaa Prima Qualitet gik bedre af. Ordinairt og Mastesmør søges mindre, og kun nogle smaa Poster gik til Frankrige. – Uld stille og flau, Større Partier vilde ikke kunne afsættes uden til meget nedsatte Paiser; men disse ville de fleste Eiere ikke indlade sig paa.
Lolland-Falsters Stifts-Tidende, 1839-11-05
Kjøbenhavns Torvepriser den 2 Nov. 1839. Rug Tønde, 4 Rbd. 56 s. a 5 Rbd. 8 s.; Hvede, 7 Rbd. 32 s.a 9 Rbd.; Byg 2-radet, 4 Rbd. 8 s. a 4 Rbd. 24 s.; dito 6-radet, 3 Rbd. 32 s. a 3 Rbd. 48 s.; Havre, 2 Rbd. 88 s. a 3 Rbd. 40 s.; Flæsk, røget, Lpd., 2 Rbd. 24 s. 3, 2 Rbd. 40 s.; dito grønsaltet, 1 Rbd. 68 s. a 1 Rbd. 88 s.; Smør, Pd., 23 s. a 25 s.; Æg, Snesen, 28 a 30 s.; sjællandsk Smør, Fjerdingen, 12 Rbd. 48 s. a 14 Rbd. 48. s. S. og T.
Lolland-Falsters Stifts-Tidende, 1839-11-05
Ledige Embeder. Nye Sognekald under Aarhuus Stift, 180 Rbd. Opsynsmandsposten ved Skovvæsenet og Skytte tjenesten ved Jagten paa Amager og Saltholmen: aarlig Løn 100 Rbd. r. S., fri Bolig med Jordlod, 4 Favne Fagot brænde, 8 Læs Tørv og 2 Læs Erteriis aarligen.
Lolland-Falsters Stifts-Tidende, 1839-11-05
Befordringer og Afgang. Sognepræst for Nye Menighed i Aarhuus Stift, F. V. A. Kjerumgaard, beskikket til Sognepræst for Frue Menighed i Svendborg: Cand theol. P. W. Becker, Magister artium, til Sognepræst for Kjøng Menighed i Sjælland, ordineret Catechet og 1ste Lærer ved Borgerskolen i Faaborg, N. S. Michelsen, til Sognepræst for Vester og Øster Vandet Menigheder i Aalborg Stift;
Lolland-Falsters Stifts-Tidende, 1839-11-05
Copiist under Rentekammeret, D. V. Keielsen, udnævnt til Huusfoged i Travendal og Reinfeldt Amter; Forstrandidaterne C. C. Andersen, C. L. C. Frederici, N. Jürgensen, C.F. G. Haberkorn og C. T. Lose udnævnte til Landmaalere, constitueret Fuldmægtig under Generaltoldkammer og Commerce-Collegiet, J. N. Swane, beskikket til Havneskriver under Kjøbenhavns Toldsted; Cand. phil. C. P. J. Krebs, beskikket til Inspector ved Metropolitanskolen; Lector i Chemie ved det chirurgiske Academie, Magister artium L. A. Scharling, til tillige at være Lector i Chemie ved den polytekniske Læreanstalt.
Lolland-Falsters Stifts-Tidende, 1839-11-05
Bekjendtgjørelser. Da Directionen ønsker at forelægge Assemblee Medlemmerne en Sag til endelig Afgjørelse, saa tillader den sig herved at anmode samtlige Medlemmer om at møde i en Generalforsamling, som vil blive afholdt paa Gjæstgivergaarden i Nykjøbing førstkommende Onsdag den 6te dennes om Eftermiddagen Kl. 6.
Lolland-Falsters Stifts-Tidende, 1839-11-05
Directionen for Assembleerne i Nykjøbing den 2den November 1839. Undertegnede giver sig den Frihed herved at anbefale sig til Forfærdigelsen af alt Slags Sadelmagerarbeide og Tapetsering for Enhver der vil forunde mig deres Søgning, lovende at ville levere solid Arbeide til ligesaa billig Priis som enhver anden af Professionen. Nykjøbing den 4de Novbr. 1839. P. Koch, Sadelmagermester boende paa gamle Kirkegaard.
Lolland-Falsters Stifts-Tidende, 1839-11-05
Tjeneste søges. En Karl som kan forevise gode Skudsmaal, ønsker sig strax en Tjeneste som Kudsk eller Gaardskarl. Man behage at henvende sig til Værtshuusholder Bahnsen i Nykjøbing.
Lolland-Falsters Stifts-Tidende, 1839-11-05
Auction. Onsdagen den 13de November d. A. Formiddag Kl. 10, lader Enkefrue Gran, formedelst Forandring af Boepæl, ved offentlig Auction i sin iboende Gaard i Nykiøbings Langgade med 2 Maaneders Credit bortsælge endeel godt Jndboe, bestaaende af Sengesteder, Commoder, Divaner, Borde, Stole, lange og ovale Speile, en Skriverpult, Kiøkkentøi af Kobber, Jern og Blik, Porcellain, Snedker- og Dreier-Værktøi, en Reisepelts med Hue og mere; hvilket herved bekjendtgjøres. Nyekiøbing den 31te October 1839. Møller.
Lolland-Falsters Stifts-Tidende, 1839-11-05
Korn-Auction. Fredagen den 15de d. M. om Formiddagen Klokken 11, bliver ved offentlig Auction i Nykjøbing Hospital bortsolgt, 25 Tdr. Hvede, 50 Tdr. Rug, 250 Tdr. Byg, 40 Tdr. Havre, og 20 Tdr. graae Erter af Hospitalets Landgilde- og Tiende korn for indeværende Aar. Conditionerne erfares hos Forstander Grønbek, Hvilket herved bekiendtgiøres til Lysthavendes Efterretning. Nykiøbing den 4de Novbr. 1839. Møller. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1839-11-08
Lollands-Falsters Tiden. de. en No 150. Fredagen den 8 November. Maade.
Lolland-Falsters Stifts-Tidende, 1839-11-08
Fædrelandet. Jforgaars Aftes, hedder det i den berlingske Avis, havde man nær ingen Forestilling faaet paa Theatret. Efter Ugerepertoiret var Syngestykket. Fra Diavolo ansat til Opførelse; i Løbet af Ugen blev det forandret til Farinelli, men da en af Skuespillerne, som havde et Hovedpartie heri, om Løverdag Formiddag meldte sig syg, saa maatte man naturligviis vælge et andet Stykke. Flere Forsøg mislykkedes imidlertid, og endnu kort, førend Skuespillet skulde begynde, var man i Uvished om, hvad man skulde give, indtil det endelig lykkedes at faa det tilstrækkelige Personale samlet til Christen og Christine" samt den første Kjærlighed."J Anledning af det sidste Stykke fremtraadte Hr. Holst for at gjøre Publicum bekjendt med, at Fru Heiberg, paa Grund af Jfr. Andersens Upasselighed, for denne Aften atter udførte den Rolle, som vi i en Række af Aar pleiede at see hende spille med saa megen Lune og Genialitet.
Lolland-Falsters Stifts-Tidende, 1839-11-08
J Viborg, hedder det i Aalb. Av., er hos Byens første Manufacturhandlende i disse Dage begaaet et betydeligt Tyveri. Et ungt Menneske, 21 Aar gammel, der kun i 2 Maaneder havde været i den omtalte Kjøbmands Tjeneste, har i dette korte Tidsrum bestiaalet sin Principal for Varer til et Beløb af 1,100 Rbd., foruden et ukjendt Beløb i Contanter. Varerne skal han have solgt til en Handlende - paa 1 1/2 Aars Credit. Skjøndt Principalen har viist den Godmodighed at lade Tyven slippe ustraffet bort, var det dog ønskeligt, at Politiet vilde tage sig af Sagen, hvori udentvivl flere Hælere, hvis Afstraffelse maaskee var end ønskeligere end selve Tyvens, have været implicerede.
Lolland-Falsters Stifts-Tidende, 1839-11-08
En Arrestant Hintze, hvorom det ogsaa af dette Blad er bekjendt, at han, rimeligviis for at undgaae en ham idømt Forbedringshuus Straf for Tyveri, paasagde sig selv, at have for et Par Aar siden hjulpet en Mand, (der samme Dag skjød sig i Bidstrups Have) med at drukne en ung Dame i Frederiksberg have, hvilken Anklages Ugrund blev oplyst, saa han ikke derved opnaaede nogen Dødsdom – har i Søndags, fra det Galleri i Arrest husets Kirke, hvor Fangerne have Plads, søgt at styrte sig ned i Kirken, hvilket blev hindret. Derimod har han igaarmorges (Mandags) styrtet sig ned af Steentrappen i Bygningen, og saa betydeligen forslaaet sig, at det nu er rimeligt at han (Berl. Av.) finder Døden.
Lolland-Falsters Stifts-Tidende, 1839-11-08
Siden 15de Juli sidstl. hensidder i Helsingørs Arrest Dreiersvend Christian Alstrup, der med Føre kan siges at være et Pragtexemplar af en Landløber. Han er født i Kjøbenhavn, oplært ved Holmen i sin Profession og nu 53 Aar gammel. Efter Hovedstadens Bombardement deserterede han til den engelske Krigsmagt, i hvis Tjeneste han deeltog i Slaget ved Waterloo, og af den engelske Regiering erholder han endnu en aarlig Pension udbetalt, der andrager 80 Rbd. Omtrent i Aaret 1826 kom han tilbage til Danmark. De sidste 8 Aar har han hendrevet i Lediggang og imidlertid været 7 Gange tiltalt og straffet, deels for ikke at have holdt sig Forskrifterne for reisende Haandværkssvende efterrettelig, deels for Radering og Forfalskning af sin Vandrebog. Ved Anholdelsen i afvigte Juli Maaned i Helsingør var der moralsk Beviis for, at han havde gjort sig skyldig i sidstnævnte Forbrydelse, men imod hans Benægtelse kunde han ikke derfor fældes. Jmidlertid fandt Underdommeren at hans Afvigelse fra den foreskrevne Reiseroute m. m. maatte, da han alt tilforn var derfor anseet med 30 Dages Fængsel paa Vand og Brød, paadrage ham offentlig Arbeide i mildeste Grad. Denne Anskuelse gav Overretten forsaavidt ikke Medhold, som den ved Dom af 19de October har nedsat Straffen til 20 Dages Fængsel paa Vand og Brød. (Hels. Av.)¬
Lolland-Falsters Stifts-Tidende, 1839-11-08
J Mandags nedlagde Kjøbenhavns Adressecontoirs Eiere Forbud mod Vedblivelsen af almindelig Commissionstidende, der formeentes i det Væsentlige at være eens med Kjøbenhavns Commissionstidende, hvilken sidste, som bekjendt, af Høiesteret er anseet stridende mod Adressecontoirets Privilegier. Udgiveren, R. Larsen, procederede derimod principaliter til Fogedforretningens Afviisning, paa Grund af at han nu boer i Frederiksberg Sogn, under Kjøbenhavns Amts søndre Birk, og subsidialiter har han med Hensyn til Sagens Realitet paaberaabt sig, at han nu udgiver Bladet udenfor Kjøbenhavn, og fra in nuværende Bopæl lader det ombringe til Abonnenterne. Reqvirenterne paastaae derimod, at Commissionstidendens Udgivers Virksomhed har sit Hovedsæde i Snaregaden No. 12, i hvilken Gaard ogsaa Bladet trykkes. - Forretningen begyndte om Morgenen Kl. 6, og Proceduren, som varede til Kl. 2 Eftermiddag, fortsattes til næste Dag, da Sagen ventedes optaget til Kiendelse. – Adressecontoiret har nedsat Betalingen for adskillige Avertissementer.